Junior & Marzanne se prentjiemooi troue - Mooi Troues
Junior en Marzanne het op oujaarsaand 2013 in Strandfontein verloof geraak, waar hulle voorheen ontmoet het. Marzanne was besig om kos te maak toe Junior haar vra of hulle nie ‘n drankie op die duine kan gaan drink nie. Junior het op die einste duine op sy knie gegaan en vir Marzanne gevra om te trou.
Toe hulle by die huis kom was al hulle familie van die Kaap daar spesiaal om die gebeurtenis saam met hulle te vier. Junior en Marzanne het ‘n prentjiemooi troue gehad wat Moira West afgeneem het. Hulle het by die oulike venue, Groenrivier in een van ons gunsteling dorpies, Riebeek-Wes, getrou. Die paartjie het wit, groen en ligte pienk as die primêre kleure van hulle dekor gekies. Die kleur balans is pragtig en dit is wonderlik om die gelukkigheid op die paartjie, hulle familie en gaste se gesigte te sien.
Die hele dag was een groot spesiale oomblik gewees. Al die boodskappe, oproepe en gelukwensings het my net weereens laat besef hoe baie mense vir my en Junior omgee. Wat dit nog meer spesiaal gemaak het is dat ek die eerste kleinkind was om te trou aan beide kante van my ouers se families. Uit ’n groot vriendekring was ons ook die eerste paartjie wat die knoop deurgehak het. ’n Derde, en baie spesiale, oomblik was toe my pa ’n verrassings-video in die kerk gespeel het om te sê hoe trots hulle as ouers is op my en Junior.
Probeer om nie die dag van die troue te stres nie. Geniet net ELKE oomblik! Die dag is te spesiaal om jouself te bekommer oor klein goedjies.
Kerk: NG Kerk, Riebeek-Wes
Spyseniering: Malita Joubert Spyseniering
Videograaf: Desert Rose Productions
Platejoggie: DJ Arries
Blomme, dekor en die reëlings: Sonja Hols: Eureka Onthale
Skryfbehoeftes: Lezanne’s Designs en Pretty in Stains
Juwele: Hayley Goodrich
Grimering en hare: Adri Hugo
Rian & Charlotte se pragtige plaas troue
VORIGE ARTIKELGratis: Advies kaartjies
VOLGENDE ARTIKELHenri & Carolina se stedelike verlowing fotosessie